ΓΡΑΠΤΗ ΕΡΩΤΗΣΗ E-2751/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Τρόφιμα που έχουνποστεί ακτινοβολία

Στις 21 Μαΐου 1997 τα κράτη μέλη της Ευρωπαϊκής Ένωσης αποφάσισαν να επιτρέψουν την επεξεργασία τροφίμων με ακτινοβολία. Η Σουηδική κυβέρνηση εξέτασε την πρόταση και τελικά συμφώνησε, εφόσον πήρε τη διαβεβαίωση ότι τα τρόφιμα αυτά θα έχουν σχετική ένδειξη. Βεβαίως, η απόφαση της χρήσης ακτινοβολίας σε τρόφιμα στη Σουηδία αναφερόταν μόνο σε μπαχαρικά. Η απόφαση του Συμβουλίου Υπουργών, όμως, επέτρεπε τη χρήση ακτινοβολίας και σε άλλα τρόφιμα, σε περιπτώσεις πουπήρχαν τεχνικοί ή εμπορικοί λόγοι. Έτσι, η επέκταση της απόφασης αφορούσε αποξηραμένα αρωματικά βότανα, φυτικά παρασκευάσματα και όλα ταπόλοιπα μπαχαρικά.

Η απόφαση αυτή έδινε το δικαίωμαποβολής των τροφίμων σε ακτινοβολία, εφόσον δενπήρχε άλλος τρόπος καταπολέμησης του βακτηριδίου σαλμονέλα. Η Σουηδία αναγκάστηκε ναποχωρήσει.

Από το 1989 είχε απαγορευθεί στη Σουηδία η εισαγωγή τροφίμων που είχανποστεί επεξεργασία με ακτινοβολία. Η απόφαση αυτή ισχύει ακόμη, με κάποιες εξαιρέσεις. Το πρόβλημα που δημιουργήθηκε μεταξύ των διαπραγματευτών είναι το κατά πόσο νομικά η απόφαση αυτή είναι ορθή.

Ταυτόχρονα το Συμβούλιο Υπουργών αποφάσισε να προτρέψει την Ευρωπαϊκή Επιτροπή εντός των επόμενων ετών, το αργότερο μέχρι το 2002, να προσκομίσει τον τελικό κατάλογο τροφίμων στα οποία θα επιτραπεί η ακτινοβολία.

Σε ποιο στάδιο βρίσκονται τώρα οι εργασίες της Επιτροπής σε σχέση με την εκπόνηση του παραπάνω καταλόγου·

Απάντηση του κ. Byrne Εξ ονόματος της Επιτροπής

(20 Νοεμβρίου 2001)

Τα τρόφιμα που έχουνποστεί ακτινοβολία ρυθμίζονται από την οδηγία-πλαίσιο 1999/2/ΕΚ του Ευρωπαϊκού Κοινοβουλίου και του Συμβουλίου της 22ας Φεβρουαρίου 1999 για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουνποστεί επεξεργασία με ιοντίζουσα ακτινοβολία(1), που καλύπτει τις γενικές και τις τεχνικές πτυχές της εκτέλεσης της διαδικασίας, την επισήμανση των ακτινοβολημένων τροφίμων και τους όρους έγκρισης της ακτινοβόλησης των τροφίμων, και την οδηγία 1999/3/ΕΚ του Ευρωπαϊκού Κοινοβουλίου και του Συμβουλίου της 22ας Φεβρουαρίου 1999 για τη θέσπιση κοινοτικού καταλόγου τροφίμων και συστατικών τροφίμων πουποβάλλονται σε επεξεργασία με ιοντίζουσα ακτινοβολία(3).

Οι οδηγίες 1999/2/ΕΚ και 1999/3/ΕΚ τέθηκαν σε εφαρμογή στις 20 Σεπτεμβρίου 2000. Από τις 20 Μαρτίου 2001, όλα τα ακτινοβολημένα τρόφιμα και τα συστατικά τροφίμων στην αγορά της Κοινότητας πρέπει να συμμορφώνονται με τις διατάξεις των οδηγιών, που περιλαμβάνουν και την επισήμανση.

Κατά τις συζητήσεις για την έγκριση των προαναφερθεισών οδηγιών, το Συμβούλιο και το Κοινοβούλιο συμφώνησαν μόνο σε μια κατηγορία τροφίμων προς έγκριση για ακτινοβόληση σε κοινοτικό επίπεδο: αποξηραμένα βότανα, μπαχαρικά, καρυκεύματα και φυτικά αρτύματα (παράρτημα της οδηγίας 1999/3/ΕΚ). Στην οδηγία 1999/2/ΕΚ περιελήφθη απαίτηση ότι η Επιτροπή πρέπει να διαβιβάσει πρόταση για τη συμπλήρωση του κοινοτικού θετικού καταλόγου τροφίμων που εγκρίνονται για ακτινοβόληση, προς έγκριση μέσω της διαδικασίας συναπόφασης. Παράλληλα, τα κράτη μέλη μπορούν να διατηρήσουν τις ισχύουσες εθνικές εγκρίσεις για την ακτινοβόληση ορισμένων τροφίμων και μπορούν να συνεχίσουν να εφαρμόζουν τους ισχύοντες εθνικούς περιορισμούς ή τις απαγορεύσεις σύμφωνα με τη Συνθήκη ΕΚ.

Προτούποβάλλει πρόταση κοινοτικού θετικού καταλόγου τροφίμων στο Συμβούλιο και στο Κοινοβούλιο, η Επιτροπή εγκαινίασε ανοικτή συζήτηση με οργανώσεις καταναλωτών, οργανώσεις του κλάδου και άλλα ενδιαφερόμενα μέρη δρομολογώντας το φθινόπωρο του 2000 έγγραφο διαβούλευσης για τη στρατηγική κατάρτισης του θετικού καταλόγου.

Βάσει των παρατηρήσεων που διατυπώθηκαν, η Επιτροπή κατέληξε στο συμπέρασμα ότι το θέμα απαιτεί μεγαλύτερη συζήτηση προτού καταρτιστεί πρόταση για τη συμπλήρωση του κοινοτικού θετικού καταλόγου τροφίμων για επεξεργασία με ακτινοβολία. Ως εκ τούτου, στις 8 Αυγούστου 2001, η Επιτροπή ενέκρινε Ανακοίνωση της Επιτροπής σχετικά με τα τρόφιμα και συστατικά τροφίμων τα οποία επιτρέπεται ναποβάλλονται σε επεξεργασία με ιοντίζουσα ακτινοβολία στην Κοινότητα(2) που διαβιβάστηκε στο Ευρωπαϊκό Κοινοβούλιο και στο Συμβούλιο.

(1) ΕΕ L 66 της 13.3.1999.

(2) ΕΕ C 241 της 29.8.2001.

(3) ΕΕ L 66 της 13.3.1999.